తనదైన హాస్యాభినయంతో తెలుగువారిని విశేషంగా అలరించిన ఘనుడు రేలంగి వెంకట్రామయ్య. బుధవారం రేలంగి జయంతి సందర్భంగా ఆయన నటనావైభవాన్ని గుర్తు చేసుకుందాం.తెలుగు చలనచిత్రసీమ స్వర్ణయుగం చవిచూసిన కాలంలో ఎందరో ప్రతిభావంతులైన నటీనటులు రాజ్యమేలారు.  హాస్యాభినయంలో తనకు తానే సాటిగా సాగి తెలుగునాట హాస్యంతో తొలి పద్మశ్రీ అందుకున్న ఘనత సాధించారు రేలంగి వెంకట్రామయ్య. ఆయన తెరపై కనిపిస్తే చాలు ప్రేక్షకుల పెదాలపై నవ్వులు నాట్యం చేసేవి. ఇక గిరిజతో రేలంగి జోడీ కట్టి నటించిన పలు చిత్రాలు జనం చేత జేజేలు అందుకున్నాయి.తన నటజీవితంలో ఎన్నెన్నో అద్భుతమైన పాత్రలకు ప్రాణం పోసి మెప్పించిన రేలంగి, చివరి రోజుల్లో తాడేపల్లి గూడెం చేరి తనువు చాలించారు. రేలంగి మనమధ్య లేకపోయినా ఆయన నభూతో నభవిష్యత్ అన్న చందాన నటించిన పలు చిత్రాలు మనకు పరమానందం పంచుతూనే ఉన్నాయి. జనం మదిలో రేలంగి స్థానం చెక్కుచెదరక ఈ నాటికీ జేజేలు అందుకుంటూనే ఉండడం విశేషం.
tanadaina haasyaabhinayamtho teluguvaarini visaeshamgaa alarinchina ghanudu relangi venkatramayya. budhavaaram relangi jayanti sandarbhamgaa aayana natanaavaibhavaanni gurtu chesukundam.telugu chalanachitraseema swarnayugam chavichusina kaalamlo endaro pratibhaavantulaina nateenatulu rajyamelaru.  haasyaabhinayamlo tanaku taane saatigaa saagi telugunaata haasyamtho toli padmashree andukunna ghanata saadhinchaaru relangi venkatramayya. aayana terapai kanipiste chaalu prekshakula pedaalapai navvulu naatyam chesevi. ika girijatho relangi jody katti natinchina palu chitraalu janam chetha jejelu andukunnaayi.tana natajeevitamlo ennenno adbhutamaina paatralaku praanam posi meppinchina relangi, chivari rojullo tadepalli goodem cheri tanuvu chaalinchaaru. relangi manamadhya lekapoyina aayana nabhootho nabhavishyat anna chandaana natinchina palu chitraalu manaku paramaanandam panchuthoone unnaayi. janam madilo relangi sthaanam chekkuchedaraka ee naatikii jejelu andukuntune undadam visesham.